

**Қазақстанның шикізаттық емес салаларындағы жобаларды дамыту мақсатында ірі отандық және шетелдік трансұлттық компаниялар арасындағы ынтымақтастықты ынталандыру жөніндегі 2007-2008 жылдарға арналған іс-шаралар жоспарын бекіту туралы**

Қазақстан Республикасы Премьер-Министрінің 2007 жылғы 21 тамыздағы N 230-ө Өкімі

      1. Қоса беріліп отырған Қазақстанның шикізаттық емес салаларындағы жобаларды дамыту мақсатында ірі отандық және шетелдік трансұлттық компаниялар арасындағы ынтымақтастықты ынталандыру жөніндегі 2007-2008 жылдарға арналған іс-шаралар жоспары (бұдан әрі - Жоспар) бекітілсін.

      2. Мемлекеттік органдар, облыстардың, Астана және Алматы қалаларының әкімдері мен мүдделі ұйымдар (келісім бойынша) Жоспарда көзделген іс-шараларды іске асыруды қамтамасыз етсін және Қазақстан Республикасы Индустрия және сауда министрлігіне жарты жылдың қорытындылар бойынша есепті кезеңнен кейінгі айдың 5-күнінен кешіктірмей, Жоспар іс-шараларының орындалуы туралы ақпарат ұсынсын.

      3. Қазақстан Республикасы Индустрия және сауда министрлігі Қазақстан Республикасының Үкіметіне жарты жылдың қорытындысы бойынша есепті кезеңнен кейінгі айдың 10-күнінен кешіктірмей Жоспар іс-шараларының орындалуы туралы жиынтық ақпарат ұсынуды қамтамасыз етсін.

      4. Жоспарда көзделген іс-шаралардың іске асырылуын бақылау мен үйлестіру Қазақстан Республикасы Индустрия және сауда министрлігіне жүктелсін.

*Премьер-Министр*

                                            Қазақстан Республикасы
  
                                              Премьер-Министрінің
  
                                            2007 жылғы 21»тамыздағы
  
                                                N 230-ө өкімімен
  
                                                  бекітілген

**Қазақстанның шикізаттық емес салаларындағы жобаларды**
  
**дамыту мақсатында ірі отандық және шетелдік трансұлттық**
  
**компаниялар арасындағы ынтымақтастықты ынталандыру**
  
**жөніндегі 2007-2008 жылдарға**
  
**арналған іс-шаралар жоспары**

|  |  |  |  |  |
| --- | --- | --- | --- | --- |
| **Р/**   **с**   **N** | **Іс-шара** | **Аяқталу**   **нысаны** | **Орындалу**   **мерзімі** | **Орындау-**   **ға**   **жауап-**   **тылар** |
| **1** | **2** | **3** | **4** | **5** |
| 1 | Оларды бұдан әрі   іріктелген басым   салаларға   (кластерлер) тарту   үшін шикізаттық   емес мақсаттағы   өнімдердің   өндірісінде   мамандандырылған   басым трансұлттық   компанияларды   (жетекші әлемдік   брендтер) айқындау | Қазақстан   Республи-   касының   Үкіметіне   ақпарат | 2007   жылғы   қараша | ИСМ,   "Қазына"   АҚ |
| 2 | Олардың дамушы   елдерде   инвестициялау   жоспарлары   бөлігінде, ірі   трансұлттық   компаниялардың   корпоративтік   стратегиялық   зерделеу | Қазақстан   Республи-   касының   Үкіметіне   ақпарат | 2008   жылғы   наурыз | ИСМ,   "Қазына"   АҚ |
| 3 | Қаржыландыруды   талап ететін   отандық және   шетелдік   инвесторлардың   инвестициялық   жобаларының   тізбесін   қалыптастыру | ИСМ-ге   ақпарат | Тоқсан   сайын | Облыстар-   дың,   Астана   және   Алматы   қалалары-   ның   әкімдік-   тері,   ЭБЖМ,   "Қазына"   АҚ,   "ҚазАгро"   АҚ |
| 4 | Қазақстан   экономикасының   шикізаттық емес   секторына оларды   тарту мәселелері   бойынша ірі   трансұлттық   компаниялармен   келіссөздер   жүргізуді жөніндегі   және серпінді   жобаларды іске   асыру үшін жұмыс   тобын құру | Қазақстан   Республи-   касы   Премьер-   Министрі-   нің өкімі | 2007 жылғы   желтоқсан | ИСМ,   ЭБЖМ,   ККМ, СІМ,   "Қазына"   АҚ,   "ҚазАгро"   АҚ |
| 5 | Экономиканың   шикізаттық емес   салаларында   мамандандырылған   ірі трансұлттық   компаниялардың   штаб-пәтеріне   көшетін елдерге   жұмыс тобының   мүшелерін   іссапарға жіберу | Қазақстан   Республи-   касының   Үкіметіне   есеп | 2007-2008   жылдар | ИСМ, СІМ,   ЭБЖМ,   ККМ,   "Қазына"   АҚ,   "ҚазАгро"   АҚ |
| 6 | Қазақстан   экономикасының   шикізаттық емес   салаларында   бірлескен   инвестициялық   жобаларды іске   асыру жөнінде ірі   отандық және   шетелдік   трансұлттық   компаниялар   арасындағы   ынтымақтастық   туралы меморандумды   әзірлеу және қол   қою | Қазақстан   Республи-   касының   Үкіметіне   ақпарат | 2008 жылғы   маусым | ИСМ,   ЭБЖМ,   ККМ, СІМ,   "Қазына"   орнықты   даму   қоры" АҚ,   "ҚазАгро"   АҚ |
| 7 | Қазақстан   экономикасының   шикізаттық емес   салаларындағы   жобаларды іске   асыру жөнінде   бірлескен   кәсіпорындар құру | ИСМ-ге   ақпарат | Жыл сайын,   желтоқсан | "Қазына"   АҚ |
| 8 | Салалар бойынша   бөле отырып,   инвестициялық   жобалардың бірыңғай   дерекқорын құру | ИСМ-ге   ақпарат | 2007 жылғы   желтоқсан | "Қазына"   АҚ |

**Ескертпе**
***:***
  
**Аббревиатуралардың толық жазылуы:**
  
СІМ - Қазақстан Республикасы Сыртқы істер министрлігі
  
ИСМ - Қазақстан Республикасы Индустрия және сауда министрлігі
  
ЭБЖМ - Қазақстан Республикасы Экономика және бюджеттік жоспарлау министрлігі
  
ККМ - Қазақстан Республикасы Көлік және коммуникация министрлігі
  
"Қазына" АҚ -»"Қазына" орнықты даму қоры" акционерлік қоғамы
  
"ҚазАгро" АҚ -»"ҚазАгро" ұлттық холдингі" акционерлік қоғамы

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК